sagorsarker/bangla-wikipedia huggingface dataset:
আশরাফ মাহমুদ লিঙ্কন

আশরাফ মাহমুদ লিঙ্কন (জন্ম: ৬ জুন ১৯৯০; আশরাফ মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০১০–১১ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ রাসেলে যোগদান করেছেন। শেখ রাসেলের ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে খেলেছেন।
২০১১ সালে, লিঙ্কন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন।
দলগতভাবে, লিঙ্কন এপর্যন্ত ৪টি শিরোপা জয়লাভ করেছেন, যার মধ্যে ২টি ঢাকা আবাহনীর হয়ে এবং ২টি শেখ জামালের হয়ে জয়লাভ করেছেন।
আশরাফ মাহমুদ লিঙ্কন ১৯৯০ সালের ৬ই জুন তারিখে বাংলাদেশ জন্মগ্রহণ করেছেন।
২০১১ সালের ২১শে মার্চ তারিখে, ২০ বছর ৯ মাস ১৬ দিন বয়সে, লিঙ্কন ফিলিস্তিনের বিরুদ্ধে ২০১২ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে লিঙ্কন সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১১ মাস ১৪ দিন পর, বাংলাদেশের জার্সি গায়ে প্রথম গোলটি করেন; ২০১৩ সালের ৬ই মার্চ তারিখে, উত্তর মারিয়ানা দ্বীপপুঞ্জের বিরুদ্ধে ম্যাচের চতুর্থ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
মোনায়েম খান রাজু

মোহাম্মদ মোনায়েম খান রাজু (জন্ম: ৭ জুলাই ১৯৯০; মোনায়েম খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর পুনরায় ফেনীর সাথে চুক্তি স্বাক্ষর করেছেন। পরবর্তীকালে, তিনি শেখ জামাল, শেখ রাসেল এবং চট্টগ্রাম আবাহনীর হয়ে খেলেছেন। ২০২১–২২ মৌসুমে, তিনি চট্টগ্রাম আবাহনী হতে বাংলাদেশী ক্লাব বাংলাদেশ পুলিশে যোগদান করেছেন।
২০১১ সালে, রাজু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০-এর অধিক ম্যাচে অংশগ্রহণ করেছেন। দলগতভাবে, রাজু এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন।
মোহাম্মদ মোনায়েম খান রাজু ১৯৯০ সালের ৭ই জুলাই তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১১ সালের ২১শে মার্চ তারিখে, মাত্র ২০ বছর ৮ মাস ১৫ দিন বয়সে, রাজু ফিলিস্তিনের বিরুদ্ধে ২০১২ এএফসি চ্যালেঞ্জ কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রাজু সর্বমোট ৬ ম্যাচে অংশগ্রহণ করেছেন।
ইয়াসিন খান

মোহাম্মদ ইয়াসিন খান (জন্ম: ১৬ সেপ্টেম্বর ১৯৯৪; ইয়াসিন খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১২–১৩ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ জামালে যোগদান করেছেন, শেখ জামালের হয়ে তিনি ২টি লিগ শিরোপা জয়লাভ করেছেন। শেখ জামালে ৪ মৌসুম অতিবাহিত করার পর পুনরায় শেখ রাসেলের সাথে চুক্তি স্বাক্ষর করেছেন, যেখানে তিনি ২৩ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব শেখ রাসেলে যোগদান করেছেন।
২০১৪ সালে, ইয়াসিন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩২ ম্যাচে ৩টি গোল করেছেন।
দলগতভাবে, ইয়াসিন এপর্যন্ত ৫টি শিরোপা জয়লাভ করেছেন, যার মধ্যে ১টি শেখ রাসেলের হয়ে এবং ৪টি শেখ জামালের হয়ে জয়লাভ করেছেন।
মোহাম্মদ ইয়াসিন খান ১৯৯৪ সালের ১৬ই সেপ্টেম্বর তারিখে বাংলাদেশের বরিশালে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়াসিন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০১৪ সালের ২৪শে অক্টোবর তারিখে, মাত্র ২০ বছর ১ মাস ৯ দিন বয়সে, ইয়াসিন শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৭৩তম মিনিটে রক্ষণভাগের খেলোয়াড় তপু বর্মনের বদলি খেলোয়াড় হিসেবে তিনি মাঠে প্রবেশ করেন। ম্যাচটি ১–১ গোলে ড্র করেছিল। বাংলাদেশের হয়ে অভিষেকের বছরে ইয়াসিন সর্বমোট ২ ম্যাচে অংশগ্রহণ করেছেন। পরবর্তী বছরের ২৮শে ডিসেম্বর তারিখে, ভুটানের বিরুদ্ধে ম্যাচের প্রথম গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন। এছাড়াও, জাতীয় দলের হয়ে অভিষেকের ১ বছর ২ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১৬ সালের ৮ই জানুয়ারি তারিখে, শ্রীলঙ্কার বিরুদ্ধে ম্যাচে বাংলাদেশের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
মাকসুদুর রহমান

মোহাম্মদ মাকসুদুর রহমান মোস্তাক (জন্ম: ১৯ অক্টোবর ১৯৯০; মাকসুদুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেন।
২০১১–১২ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১২–১৩ মৌসুমে তিনি শেখ জামালে যোগদান করেছেন। শেখ জামালে ৪ মৌসুম অতিবাহিত করার পর শেখ রাসেলের সাথে চুক্তি স্বাক্ষর করেছেন, যেখানে তিনি ১১ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব ঢাকা মোহামেডানে যোগদান করেছেন।
২০১২ সালে, মোস্তাক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। দলগতভাবে, মোস্তাক এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন।
মোহাম্মদ মাকসুদুর রহমান মোস্তাক ১৯৯০ সালের ১৯শে অক্টোবর তারিখে বাংলাদেশে জন্মগ্রহণ করেছেন।
২০১২ সালের ২০শে সেপ্টেম্বর তারিখে, মাত্র ২১ বছর ১১ মাস ২ দিন বয়সে, মোস্তাক নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন, তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে মোস্তাক সর্বমোট ২ ম্যাচে অংশগ্রহণ করেছেন।
মাজহারুল ইসলাম হিমেল

মোঃ মাজহারুল ইসলাম হিমেল (ইংলিশঃ Md Mazharul Islam Himel/জন্ম: ১৬ সেপ্টেম্বর ১৯৮৮) কিন্তু তিনি মাজহারুল ইসলাম নামে সুপরিচিত। তিনি হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী খেলেছেন এবং বাংলাদেশ জাতীয় দলের হয়ে একজন গোলরক্ষক হিসেবে খেলেন।
২০০৫–২০০৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৮–০৯ মৌসুমে তিনি শেখ রাসেলের যোগদান করেছেন। শেখ রাসেলে ২ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি বিজেএমসি, ঢাকা আবাহনী, শেখ জামাল, আরামবাগ এবং ঢাকা মোহামেডানের হয়ে খেলেছেন। ২০২০–২১ মৌসুমে, তিনি ঢাকা মোহামেডান হতে চট্টগ্রাম আবাহনীতে যোগদান করেছেন।
২০০৬ সালে, মাজহারুল ইসলাম হিমেল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২টি ম্যাচে অংশগ্রহণ করেছেন। দলগতভাবে, হিমেল এপর্যন্ত ৬টি শিরোপা জয়লাভ করেছেন, যার মধ্যে ১টি ঢাকা মোহামেডানের হয়ে, ১টি ঢাকা আবাহনীর হয়ে এবং ৪টি শেখ জামালের হয়ে জয়লাভ করেছেন।
মোহাম্মদ মাজহারুল ইসলাম হিমেল ১৯৮৮ সালের ১৬ই সেপ্টেম্বর তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৬ সালের ১৫ই নভেম্বর তারিখে, মাত্র ১৮ বছর ২ মাস বয়সে, হিমেল হংকংয়ের বিরুদ্ধে ২০০৭ এএফসি এশিয়ান কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় আলফাজ আহমেদের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি গোলরক্ষক হিসেবে খেলেছেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে হিমেল মাত্র ১ ম্যাচে অংশগ্রহণ করেছেন।
হেমন্ত ভিনসেন্ট বিশ্বাস

হেমন্ত ভিনসেন্ট বিশ্বাস (জন্ম: ১৩ ডিসেম্বর ১৯৯৫; হেমন্ত বিশ্বাস নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি শেখ রাসেলে যোগদান করেছেন। শেখ রাসেলে ২ মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ২০ ম্যাচে ১টি গোল করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০১৯–২০ মৌসুমে, তিনি বসুন্ধরা কিংস হতে পুনরায় শেখ রাসেলে যোগদান করেছেন।
২০১৩ সালে, হেমন্ত বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৪ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ২টি গোল করেছেন।
দলগতভাবে, হেমন্ত এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন।
হেমন্ত ভিনসেন্ট বিশ্বাস ১৯৯৫ সালের ১৩ই ডিসেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
হেমন্ত বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৩ সালের ৮ই অক্টোবর তারিখে তিনি ইরাক অনূর্ধ্ব-২০ দলের বিরুদ্ধে ম্যাচে বাংলাদেশ অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ১৩ ম্যাচে অংশগ্রহণ করেছেন।
২০১৪ সালের ৫ই মার্চ তারিখে, মাত্র ১৮ বছর ২ মাস ২১ দিন বয়সে, হেমন্ত ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ডান পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে হেমন্ত সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১০ মাস ২৯ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ২রা ফেব্রুয়ারি তারিখে, শ্রীলঙ্কার বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
সোনাল ভেঙ্গুরলেকর

সোনাল ভেঙ্গুরলেকর হলেন একজন ভারতীয় টেলিভিশন অভিনেত্রী। তিনি কালারসতে প্রচারিত শাস্ত্রী সিস্টার্সে দেবযানী শাস্ত্রী চরিত্রে অভিনয় করেছেন। এছাড়াও তিনি "ইয়ে ভাদা রাহা" এবং "দিল দোস্তি ডান্সে" অভিনয় করেছেন।
বিজয়েন্দ্র কুমেরিয়া

বিজয়েন্দ্র কুমেরিয়া হলেন একজন ভারতীয় টেলিভিশন অভিনেতা, যিনি আজ কি হাউসওয়াইফ হ্যায়... সাব জানতি হ্যায়, পেয়ার কা দর্দ হ্যায় মিঠা মিঠা পেয়ারা পেয়ারা, তুমহারি পাখি এবং শাস্ত্রী সিস্টার্সের মতো ধারাবাহিকে অভিনয় করেছেন। তিনি ২০১৪ সালে ঈশিতা গাঙ্গুলির বিপরীতে শাস্ত্রী সিস্টার্স ধারাবাহিকে প্রথমবারের মতো প্রধান চরিত্রে অভিনয় করেছেন, যার মাধ্যমে তিনি খ্যাতি অর্জন করেন। বর্তমানে তিনি কালারসতে সম্প্রচারিত ধারাবাহিক উড়ানে সুরজ রাজবংশী চরিত্রে অভিনয় করছেন।
বিজয়েন্দ্র কুমেরিয়া হচ্ছেন একজন পাঞ্জাবি ব্যক্তি, ভারতের আহমেদাবাদ হচ্ছে তার মাতৃভূমি।
রিভার ফিনিক্স

রিভার জুড ফিনিক্স (; ২৩ আগস্ট ১৯৭০ – ৩১ অক্টোবর ১৯৯৩) ছিলেন একজন মার্কিন অভিনেতা, সঙ্গীতজ্ঞ ও সমাজকর্মী। তিনি রেইন ফিনিক্স, হোয়াকিন ফিনিক্স, লিবার্টি ফিনিক্স ও সামার ফিনিক্সের বড় ভাই।
ফিনিক্স ২৪টি চলচ্চিত্র ও টেলিভিশন নাটকে অভিনয় করেন এবং টিন আইডল হিসেবে সুখ্যাতি অর্জন করেন। তিনি ১০ বছর বয়সে টেলিভিশন বিজ্ঞাপনে কাজের মাধ্যমে তার অভিনয় কর্মজীবন শুরু করেন। তিনি বিজ্ঞান কল্পকাহিনীমূলক রোমাঞ্চকর চলচ্চিত্র "এক্সপ্লোরারস" (১৯৮৫)-এ শ্রেষ্ঠাংশে অভিনয় করেন এবং তার প্রথম উল্লেখযোগ্য কাজ ছিল স্টিভেন কিং রচিত "দ্য বডি" উপন্যাসিকা অবলম্বনে নির্মিত "স্ট্যান্ড বাই মি" (১৯৮৬)। তিনি "রানিং অন এম্পটি" (১৯৮৮) চলচ্চিত্র দিয়ে প্রাপ্ত বয়স্ক অভিনেতা হিসেবে কাজ শুরু করেন এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। "মাই ওন প্রাইভেট আইডাহো" (১৯৯১) ছবিতে তার কাজের জন্য তিনি ব্যাপকভাবে সমাদৃত হন এবং ভেনিস চলচ্চিত্র উৎসব হতে শ্রেষ্ঠ অভিনেতা বিভাগে ভল্পি কাপ ও শ্রেষ্ঠ অভিনেতা বিভাগে ন্যাশনাল সোসাইটি অব ফিল্ম ক্রিটিকস পুরস্কার অর্জন করেন।
১৯৯৩ সালের ৩১শে অক্টবর ফিনিক্স অতিরিক্ত ঔষধ সেবনের পর ঔষধের পার্শ্বপ্রতিক্রিয়ায় মাত্র ২৩ বছর বয়সে মারা যান। মৃত্যুকালে তিনি "ডার্ক ব্লাড" চলচ্চিত্রের কাজ করছিলেন।
নাউ এন্টারটেইনমেন্ট

'নাউ এন্টারটেইনমেন্ট'একটি আমেরিকান রেকর্ড লেবেল এবং জর্জিয়ার ভিত্তিক বিনোদন কোম্পানী। 'নাউ এন্টারটেইনমেন্ট' বেশ কয়েকটি গান এবং অ্যালবাম প্রকাশ করেছে।
নাউ এন্টারটেইনমেন্ট ২০১১ সালে টনি এম ফাউন্টেইন দ্বারা প্রতিষ্ঠিত হয়েছিল। নাউ এন্টারটেইনমেন্ট নেপির স্পিন-অফ গ্রুপ stick boys এর মূল শাখার একটি সদস্য Excluzive এর মাধ্যমে তাদের লেবেলের কাজের সূচনা করে।
সূক্ষ্ম শরীর

সূক্ষ্ম শরীর () হল মানবদেহের "অর্ধবস্তু"  আঙ্গিক, যা সম্পূর্ণ শারীরিক বা সম্পূর্ণ আধ্যাত্মিক নয়, বিভিন্ন গোপনীয়, গোপন ও রহস্যময় শিক্ষা অনুসারে। এটি "মন-দেহের দ্বৈতবাদ" এর সাথে বৈপরীত্য যা পশ্চিমা চিন্তাধারাকে প্রাধান্য দিয়েছে। চীনের তাওবাদ ও হিন্দুধর্ম, বৌদ্ধ ও জৈন ধর্মের মত সূক্ষ্ম দেহটি গুরুত্বপূর্ণ, প্রধানত তন্ত্র ও যোগের উপর ফোকাস করে এমন শাখাগুলিতে, যেখানে এটি সুক্ষ্ম-শরীর নামে পরিচিত। যাইহোক, বেশিরভাগ এশিয়ান সংস্কৃতির সাথে যুক্ত থাকাকালীন, মন ও শরীরের জন্য অ-দ্বৈতবাদী পদ্ধতি বিশ্বের অনেক জায়গায় পাওয়া যায়।
মাওয়াংডুই সমাধিতে পাওয়া তাওবাদী গ্রন্থে সূক্ষ্ম শরীরের ধারণা ও অনুশীলন খ্রিস্টপূর্ব ২য় শতাব্দীর প্রথম দিকে চিহ্নিত করা যেতে পারে। 
যদিও "স্পষ্টতই বর্তমান"  ভারতীয় চিন্তাধারায় খ্রিস্টপূর্ব ৪র্থ থেকে ১ম শতাব্দীর প্রথম দিকে যখন তৈত্তিরীয় উপনিষদ পঞ্চকোষ বর্ণনা করে। সম্পূর্ণরূপে গঠিত সূক্ষ্ম শরীর তত্ত্ব ভারতে গড়ে ওঠেনি যতক্ষণ না তান্ত্রিক আন্দোলন যা মধ্যযুগে এর সমস্ত ধর্মকে প্রভাবিত করেছিল। 
ইন্দো-তিব্বতীয় বৌদ্ধধর্মে ভৌত শরীরের সাথে সূক্ষ্ম শরীরের পারস্পরিক সম্পর্ককে দর্শন, বংশ ও পণ্ডিত অনুসারে ভিন্নভাবে দেখা হয় কিন্তু সমাপ্তি পর্যায়ের উদ্দেশ্যগুলি শরীরের মধ্যেই কল্পনা করা হয়। সূক্ষ্ম শরীরে কেন্দ্রবিন্দু থাকে, প্রায়শই চক্র বলা হয়, চ্যানেল দ্বারা সংযুক্ত থাকে, যাকে প্রায়ই নাদী বলা হয়, যা সূক্ষ্ম শ্বাস বহন করে, যাকে প্রায়ই প্রাণ বলা হয়। শ্বাস-প্রশ্বাস এবং অন্যান্য ব্যায়ামের মাধ্যমে, একজন অনুশীলনকারী অতিসাধারণ শক্তি, অমরত্ব বা মোক্ষ অর্জনের জন্য সূক্ষ্ম শ্বাসকে নির্দেশ করতে পারেন।
পাশ্চাত্য ঐতিহ্যে সূক্ষ্ম দেহকে বলা হয় আলোর শরীর। ধারণাটি প্লেটোর দর্শন থেকে এসেছে: 'সূক্ষ্ম' শব্দের অর্থ 'নক্ষত্রের'; এইভাবে সূক্ষ্ম সমতলটি ধ্রুপদী গ্রহগুলির সপ্তস্বর্গ নিয়ে গঠিত। নয়াপ্লাতোবাদ  পোরফিরি এবং প্রক্লাস প্লেটোর মানব মানসিকতার নক্ষত্রময় প্রকৃতির বর্ণনাকে বিশদভাবে বর্ণনা করেছেন। রেনেসাঁ জুড়ে, দার্শনিক ও আলকেমিস্ট, প্যারাসেলসাস এবং তার ছাত্র সহ নিরাময়কারী এবং জন ডি-এর মতো প্রাকৃতিক বিজ্ঞানীরা পৃথিবী ও ঐশ্বরিক মধ্যবর্তী সূক্ষ্ম জগতের প্রকৃতি নিয়ে আলোচনা চালিয়ে গেছেন। সূক্ষ্ম দেহ বা আলোর দেহের ধারণাটি ১৯ ও ২০ শতকের আনুষ্ঠানিক জাদুকরদের দ্বারা গৃহীত হয়েছিল।
দিব্যজ্ঞান আন্দোলনই প্রথম সংস্কৃত শব্দটিকে 'সূক্ষ্ম শরীর' হিসাবে অনুবাদ করেছিল, যদিও তাদের এই শব্দটি ভারতীয় ব্যবহার থেকে একেবারেই আলাদা কারণ তারা পাশ্চাত্য ও পূর্ব ঐতিহ্যকে সংশ্লেষ করে। এটি আধুনিক পণ্ডিতদের জন্য শব্দটিকে সমস্যাযুক্ত করে তোলে, বিশেষ করে যেহেতু থিওসফিস্ট দৃষ্টিভঙ্গি প্রায়ই নিউ এজ এবং সার্বিক চিকিৎসা দৃষ্টিকোণকে প্রভাবিত করে। পশ্চিমা বিজ্ঞানীরা ধ্যানের গবেষণায় সূক্ষ্ম শরীরের ধারণাটি অন্বেষণ করতে শুরু করেছেন।
হোয়াকিন ফিনিক্স

হোয়াকিন রাফায়েল ফিনিক্স (; জন্ম ২৮ অক্টোবর ১৯৭৪) হলেন একজন মার্কিন অভিনেতা, প্রযোজক ও সমাজকর্মী। কাজের স্বীকৃতি হিসেবে ফিনিক্স একটি গ্র্যামি পুরস্কার, দুটি গোল্ডেন গ্লোব পুরস্কার অর্জন করেছেন এবং তিনটি একাডেমি পুরস্কার ও বাফটা পুরস্কারের মনোনয়ন লাভ করেছেন। তিনি অভিনেতা রিভার ফিনিক্স এবং অভিনেত্রী রেইন ফিনিক্স, লিবার্টি ফিনিক্স ও সামার ফিনিক্সের ভাই।
ফিনিক্স তার ভাই রিভার ও বোন সামার ফিনিক্সের সাথে টেলিভিশন অনুষ্ঠানে অভিনয়ের মধ্য দিয়ে তার কর্মজীবন শুরু করেন। তার প্রথম গুরুত্বপূর্ণ চলচ্চিত্র ভূমিকা হল হাস্যরসাত্মক নাট্যধর্মী চলচ্চিত্র "পেরেন্টহুড" (১৯৮৯)। তিনি শিশু অভিনেতা হিসেবে কাজ করার সময় তার নিজের প্রদত্ত নাম লিফ ফিনিক্স নামে কাজ করতেন। পরবর্তীকালে তিনি তার জন্মনাম হোয়াকিন নামে কাজ শুরু করেন এবং "টু ডাই ফর" (১৯৯৫) ও "কুইলস" (২০০০) চলচ্চিত্র পার্শ্ব চরিত্রে অভিনয় করে সমাদৃত হন। তিনি ঐতিহাসিক মহাকাব্যিক "গ্ল্যাডিয়েটর" (২০০০) চলচ্চিত্রে কমোডাস চরিত্রে অভিনয় করে আন্তর্জাতিক অঙ্গনে পরিচিতি লাভ করেন, এবং শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তিনি সঙ্গীতজ্ঞ জনি ক্যাশের জীবনীমূলক "ওয়াক দ্য লাইন" (২০০৫) ও "দ্য মাস্টার" (২০১২) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রটির জন্য শ্রেষ্ঠ অভিনেতা বিভাগে ভোল্পি কাপ অর্জন করেন। তিনি ও রিভার ফিনিক্স একমাত্র ভ্রাতৃদ্বয়, যারা অভিনয় বিভাগে একাডেমি পুরস্কারের মনোনীত হয়েছেন।
ফিনিক্সের অন্যান্য উল্লেখযোগ্য চলচ্চিত্র হল "সাইনস" (২০০২) ও "দ্য ভিলেজ" (২০০৪), ঐতিহাসিক নাট্যধর্মী "হোটেল রুয়ান্ডা" (২০০৪), প্রনয়মূলক নাট্যধর্মী "হার" (২০১৩), অপরাধমূলক ব্যঙ্গধর্মী "ইনহেরেন্ট ভাইস" (২০১৪)। এছাড়া তিনি "ইউ অয়্যার নেভার রিয়েলি হিয়ার" (২০১৭) চলচ্চিত্রে গুপ্তহন্তা চরিত্রে অভিনয় করে কান চলচ্চিত্র উৎসব থেকে শ্রেষ্ঠ অভিনেতার পুরস্কার এবং "জোকার" (২০১৯) চলচ্চিত্রে নাম ভূমিকায় অভিনয় করে নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার এবং শ্রেষ্ঠ অভিনেতা বিভাগে একাডেমি পুরস্কার অর্জন করেন। এরপর তিনি কয়েকটি স্বাধীন চলচ্চিত্রে অভিনয় করেন, তন্মধ্যে রয়েছে "কামন কামন" (২০২১) ও "বো ইজ অ্যাফ্রেইড", যার জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন, এবং ঐতিহাসিক নাট্যধর্মী "নেপোলিয়ন" (২০২৩) চলচ্চিত্রে নাম ভূমিকায় অভিনয় করেন।
ফিনিক্স একজন প্রাণি অধিকারকর্মী। তিনি তিন বছর বয়স থেকে সবজিভোজী এবং বৈশ্বিক মাংস গ্রহণ ও পরিবেশের এর প্রভাব নিয়ে কয়েকটি প্রামাণ্যচিত্র প্রযোজনা করেছেন। ২০১৬ সাল থেকে তিনি অভিনেত্রী রুনি মেয়ারার সাথে সম্পর্কে জড়িত, তাদের এক পুত্র রয়েছে।
ভেনম (চলচ্চিত্র)

ভেনম হল একটি মার্কিন সুপারহিরো চলচ্চিত্র, যেটি ২০১৮ সালে মার্কিন যুক্তরাষ্ট্রে মুক্তি পেয়েছে। চলচ্চিত্রটি মূলত মার্ভেল কমিকস-এর "ভেনম" চরিত্রের উপর ভিত্তি করে নির্মিত হয়েছে। এর প্রযোজনা প্রতিষ্ঠান কলাম্বিয়া পিকচার্স।
এক কেলেঙ্কারীর পর সাংবাদিক এডি ব্রক তার পেশাজীবন পুনঃপ্রতিষ্ঠার লক্ষ্যে লাইফ ফাউন্ডেশন (মার্ভেল কমিকস্-এর কাল্পনিক প্রতিষ্ঠান) নামক একটি দলকে নিয়ে অনুসন্ধান শুরু করেন। কিন্তুু অনুসন্ধানের এক পর্যায়ে সে সিমবায়োটি (আরেক কাল্পনিক চরিত্র) নামের এক ভীনগ্রহের প্রাণীর সংস্পর্শে আসে যা এডির দেহের সাথে যুক্ত হয়ে তাকে অতিমানবীয় ক্ষমতা প্রদান করে।
এই চলচ্চিত্রের দৃশ্যধারণের কাজ শুরু হয় অক্টোবর ২৩, ২০১৭ সাল থেকে। এই ছবির বেশিরভাগ চিত্রায়ন আটলান্টা, নিউ ইয়র্ক সিটিতে।
"ভেনম" ২০১৮ সালের ৫ই অক্টোবর সমগ্র মার্কিন যুক্তরাষ্ট্র জুড়ে মুক্তি পায়।
বহুজাতিক কোম্পানি

বহুজাতিক কোম্পানি () বা মাল্টিন্যাশনাল কোম্পানি হলো এমন একটি কর্পোরেট সংগঠন যেটি তাদের নিজের দেশের বাইরেও এক বা একাধিক দেশে পণ্য ও সেবা উৎপাদন পরিচালনা করে। ব্ল্যাকের আইন অবিধান অনুযায়ী, কোন কোম্পানি বা গ্রুপ যদি দেশের বাইরে থেকে তাদের মোট লভ্যাংশের ২৫% অর্জন করে তবে তাকে বহুজাতিক কোম্পানি বলা যায়।
বহুজাতিক কোম্পানিকে মাল্টিন্যাশনাল কর্পোরেশন, মাল্টিন্যাশনাল বা বহুজাতিক এন্টারপ্রাইজ, ট্রান্সন্যাশনাল এন্টারপ্রাইজ, আন্তর্জাতিক কোম্পানি, ইন্টারন্যাশনাল কর্পোরেশন ইত্যাদি বলেও অভিহিত করা যায়। তবে বহুজাতিক কোম্পানি ও আন্তর্জাতিক কোম্পানির মধ্যে সূক্ষ্ম কিছু পার্থক্য বিদ্যমান।
প্রযুক্তি কোম্পানি

প্রযুক্তি কোম্পানি () একপ্রকারের ব্যবসায়ি সংগঠন যাদের প্রাথমিক উদ্দেশ্য থাকে প্রযুক্তির উন্নয়ন ও প্রস্তুতকরণ, অথবা প্রযুক্তিগত সেবা প্রদান। এর মধ্যে, ডিজিটাল ইলেকট্রিক, সফটওয়্যার, এবং ইন্টারনেট-ভিত্তিক সেবা সম্পর্কিত ব্যবসায়, যেমন ই-কমার্স সেবাও অন্তর্ভুক্ত করা যায়।
অ্যাপল, এইচপি, আইবিএম, আমাজন, মাইক্রোসফট, গুগল, ইনটেল, ওরাকল, ও ইবে প্রযুক্তি কোম্পানির আদিরূপ। 
বৃহৎ কিছু প্রযুক্তি কোম্পানি আবিষ্কার, গবেষণার জন্যে বিশাল পরিমাণ ব্যয়ের জন্যে পরিচিত। প্রাইসওয়াটারহাউজক্রুপার্সের ২০১৭ গ্লোবাল ইনোভেশন ১০০০ র‍্যাংকিং এ, সবচেয়ে বেশি ইনোভেটিভ ২০টি কোম্পানির ৯টিই প্রযুক্তি কোম্পানি ছিলো।
ব্ল্যাকের আইন অভিধান

এই অভিধানের সর্বশেষ সংস্করণ এবং সংক্ষেপিত ও পকেট সংস্করণ; কোনো শিক্ষার্থী বা আইনে অনভিজ্ঞ ব্যক্তি কোনো সমস্যায় পরলে সে সমস্যাটিকে সাধারণভাবে বুঝতে উপযোগী ভূমিকা পালন করে।
প্রথম সংস্করণ প্রকাশিত হয় ১৮৯১ সালে এবং দ্বিতীয় সংস্করণ প্রকাশিত হয় ১৯১০ সালে। এর নবম সংস্করণ ২০০৯ সালের গ্রীষ্মের প্রকাশিত হয়।
২০০৬ সালের শেষ দিকে এই অভিধানের ৮ম সংস্করণ উপলব্ধ আছে, তবে এই অভিধান দেখতে অর্থ মুল্য পরিশোধ করতে হয়।, ওয়েস্ট একাডেমিক ডিজিটাল "ব্ল্যাক ল অভিধান" ৮ম সংস্করণ প্রকাশ করেছে ()। এই প্রকাশনায় তারা মাইক্রোসফট ওয়ার্ড, মোজিলা ফায়ারফক্স এবং ইন্টারনেট এক্সপ্লোরারকে একীভূত করেছে।
"ব্ল্যাক এর ল অভিধান" (১৯১০) এর দ্বিতীয় সংস্করণ পাবলিক ডোমেনের আওতায় প্রকাশিত হয় এবং এটি বিনামূল্যে উপলব্ধ। তবে নির্দিষ্ট বয়স না হলে, এই অনলাইন সংস্করণে সবাই প্রবেশাধিকার পায় না। এই আইনিয়বই এক্সচেঞ্জ লিমিটেড. প্রথম এবং দ্বিতীয় সংস্করণ (যথাক্রমে ( এবং ) পুনর্মুদ্রণ করে। অবশ্য এই অভিধান উইন্ডোজ ফোন ও এর দশম সংস্করণ এপল ব্যবহারকারীদের জন্য উন্মুক্ত।
এফএল স্টুডিও

এফএল স্টুডিও (পূর্বে FruityLoops নামে পরিচিত) একটি ডিজিটাল অডিও ওয়ার্কস্টেশন যা বেলজিয়ামের কোম্পানি ইমেজ-লাইন দ্বারা নির্মিত। এফএল স্টুডিও প্যাটার্নভিত্তিক মিউজিক সিকুয়েন্সারসহ গ্রাফিক্যাল উইজার ইন্টারফেজ প্রদান করে। মাইক্রোসফট উইন্ডোজ ও ম্যাক এর জন্য চারটি আলাদা ভার্সনে এফএল স্টুডিও রয়েছে! যেমনঃ ফ্রুটি সংস্করণ, প্রডিউসার সংস্করণ, সিগনেচার বান্ডেল এবং অল প্লাগিন্স বান্ডেল। ইমেজ-লাইন এফএল স্টুডিও ক্রয়কারী কাস্টমারদের জন্য ফ্রি আপগ্রেড সুবিধা প্রদান করে। এছাড়াও আইফোন, আইপড টাচ, আইপ্যাড এবং অ্যান্ড্রয়েডের জন্য এফএল স্টুডিও মোবাইল রয়েছে।
এফএল স্টুডিও অন্য অডিও ওয়ার্কস্টেশন প্রোগ্রামগুলিতে একটি VST প্রোগ্রাম হিসেবেও ব্যবহার করা যায় এবং এটি একটি ReWire ক্লায়েন্ট হিসাবেও কাজ করে। ইমেজ-লাইন অন্যান্য VST প্রোগ্রাম এবং অডিও অ্যাপ্লিকেশনগুলিও তৈরী করে। অনেক হিপ-হপ প্রডিউসার এবং ইডিএম ডিজে এফএল স্টুডিও ব্যবহার করেন, যেমন - ব্যাসহান্টার, মার্টিন গ্যারিক্স, সেভেল লাইন্স, ডাইরো, ম্যাডিওন, পোর্টার রবিনসন।
এফএল স্টুডিও ২০ উইন্ডোজ ৭/৮/১০ (৩২-বিট বা ৬৪-বিট সংস্করণ) অথবা ম্যাকওএস ১০.১১/১০.১১/১০.১৩ তে কাজ করে। এফএল স্টুডিও চালাতে ২গিগাহার্জ AMD বা পূর্ণ SSE1 সমর্থন সঙ্গে ইন্টেল পেন্টিয়াম সিপিউ প্রয়োজন। এর জন্য 2 গিগাবাইট ফ্রি ডিস্ক স্পেস প্রয়োজন এবং ৪ গিগাবাইট র‍্যামের জন্য সুপারিশ করা হয়। এফএল স্টুডিও একটি অভ্যন্তরীণ 32-বিট ভাসমান পয়েন্ট ইঞ্জিন ব্যবহার করে অডিও প্রসেস করে। এটা WDM বা ASIO সক্রিয় ড্রাইভারগুলি ব্যবহার করে 192 কিলোহার্জ পর্যন্ত স্যাম্পলিং হার সমর্থন করে।
রানাঘাট দক্ষিণ বিধানসভা কেন্দ্র

রানাঘাট দক্ষিণ (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং রানাঘাট দক্ষিণ (এসসি) বিধানসভা কেন্দ্রটি অনিশমালি, বৈদ্যপুর-১, বৈদ্যপুর-২, দেবগ্রাম, মাঝেরগ্রাম, নোকারি, শ্যামনগর এবং রঘুনাথপুর হিজুলি-১ গ্রাম পঞ্চায়েত গুলি রানাঘাট-২ সমষ্টি উন্নয়ন ব্লক এবং আনুলিয়া, হাবিবপুর, নওপাড়া মাসুন্ডা, পায়রাডাঙ্গা, রামনগর-২ এবং তারাপুর গ্রাম পঞ্চায়েত গুলি রানাঘাট-১ সমষ্টি উন্নয়ন ব্লক এবং কুপার্স ক্যাম্প নির্দিষ্ট এলাকা এর অন্তর্গত।
রানাঘাট দক্ষিণ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। রানাঘাট পূর্ব এবং পশ্চিম কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের আবির রঞ্জন বিশ্বাস তার নিকটতম প্রতিদ্বন্দ্বী সিপিআই (এম) -এর আলোক দাসকে পরাজিত করেন।
২০০৬ সাল পর্যন্ত, রানাঘাট দুইটি বিধানসভা কেন্দ্র ছিল রানাঘাট পূর্ব এবং রানাঘাট পশ্চিম। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
২০০৬ সালের বিধানসভা নির্বাচনে, সিপিআই (এম) -এর দেবেন্দ্রনাথ বিশ্বাস রানাঘাট পূর্ব (এসসি) কেন্দ্র থেকে জয়ী হন, তার নিকটবর্তী প্রতিদ্বন্দ্বী তৃণমূল কংগ্রেসের নীলিমা নাগ (মল্লিক)কে পরাজিত করেন। ২০০১ সালে সিপিআই (এম) -এর অসীম বালা তৃণমূল কংগ্রেসের ডা: রমেন্দ্রনাথ বিশ্বাসকে পরাজিত করেন। সিপিআই (এম) -এর বিনয় কৃষ্ণ বিশ্বাস ১৯৯৬ এবং ১৯৯১ সালে কংগ্রেসের অখিল কুমার মজুমদারকে পরাজিত করেন এবং ১৯৮৭ সালে কংগ্রেসের ডা: রমেন্দ্রনাথ বিশ্বাস পরাজিত করেন। ১৯৮২ সালে সিপিআই (এম) সতীশ চন্দ্র বিশ্বাস নির্দলের নিতাইপদ সরকারকে পরাজিত করেন। এবং ১৯৭৭ সালে কংগ্রেসের সুশীল কুমার রায়কে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) -এর অলোক কুমার দাস রানাঘাট পশ্চিম বিধানসভা কেন্দ্র থেকে জয়ী হন, তার নিকটবর্তী প্রতিদ্বন্দ্বী কংগ্রেসের শঙ্কর সিংহকে পরাজিত করেন। কংগ্রেসের শঙ্কর সিংহ ২০০১ সালে জ্যোতির্ময়ী সিকদারকে এবং ১৯৯৬ সালে সিপিআই (এম) -এর সৌরেন্দ্র নাথ নাগকে পরাজিত করেন। সিপিআই (এম) -এর সুভাষ বসু ১৯৯১ সালে কংগ্রেসের নরেশচন্দ্র চাকীকে পরাজিত করেন। সিপিআই (এম) এর গৌড়চন্দ্র কুন্ডু ১৯৮৭ সালে কংগ্রেসের শরদিন্দু বিশ্বাসকে, ১৯৮২ সালে কংগ্রেসের বিনয় চ্যাটার্জীকে এবং ১৯৭৭ সালে কংগ্রেসের নরেশচন্দ্র চাকীকে পরাজিত করেন।
সিপিআই'র নিতাইপদ সরকার ১৯৭২ সালে জয়ী হন। সিপিআই (এম) -এর নরেশচন্দ্র বিশ্বাস ১৯৭১ সালে জয়ী হন। ১৯৬৯ এবং ১৯৬৭ সালে সিপিআইয়ের নিতাইপদ সরকার জয়ী হন।
কংগ্রেসের নরেশচন্দ্র চাকী ১৯৭২ সালে জয়ী হন। ১৯৭১ এবং ১৯৬৯ সালে সিপিআই (এম) গৌড় চন্দ্র কুন্ডু জয়ী হন। কংগ্রেসের বিনয় কুমার চ্যাটার্জী ১৯৬৭ সালে জয়ী হন।
১৯৬২ এবং ১৯৫৭ সালে রানাঘাট একক আসন ছিল। সিপিআই এর গৌড় চন্দ্র কুণ্ডু ১৯৬২ সালে জয়ী হন। কংগ্রেসের বিনয় কুমার চ্যাটার্জী ১৯৫৭ সালে জয়ী হন। স্বাধীন ভারতের প্রথম নির্বাচন, ১৯৫১ সালে রানাঘাট একটি যৌথ আসন ছিল। কংগ্রেস বিজয় কৃষ্ণ সরকার এবং কেশবচন্দ্র মিত্র উভয়েই রানাঘাট কেন্দ্র থেকে জয়লাভ করেন।
মার্লি ম্যাটলিন

মার্লি বেথ ম্যাটলিন (; জন্ম: ২৪ আগস্ট ১৯৬৫) হলেন একজন মার্কিন অভিনেত্রী, লেখিকা ও সমাজকর্মী। তিনি "চিলড্রেন অব আ লেসার গড" (১৯৮৬) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কার অর্জন করেন, এবং এখন পর্যন্ত একমাত্র বধির অভিনয়শিল্পী হিসেবে তিনি এই পুরস্কার লাভ করেন। এছাড়া এই কাজের জন্য তিনি শ্রেষ্ঠ নাট্য অভিনেত্রী বিভাগে গোল্ডেন গ্লোব পুরস্কার অর্জন করেন। তার অন্যান্য টেলিভিশন ও চলচ্চিত্রে কাজের জন্য তিনি দুটি গোল্ডেন গ্লোব পুরস্কারের মনোনয়ন এবং চারটি এমি পুরস্কারের মনোনয়ন লাভ করেন। ১৮ মাস বয়সে অসুস্থতা ও প্রবল জ্বরের জন্য বধির হয়ে যাওয়া ম্যাটলিন ন্যাশনাল অ্যাসোসিয়েশন অব দ্য ডিফের বিশিষ্ট সদস্য।
ম্যাটলিন ইলিনয়ের মর্টন গ্রোভে জন্মগ্রহণ করেন। তার পিতা ডোনাল্ড ম্যাটলিন (১৯৩০-২০১৩) ছিলেন একজন গাড়ি ব্যবসায়ী এবং মাতা লিবি (প্রদত্ত নাম: হ্যামার)। ১৮ মাস বয়সে অসুস্থতা ও প্রবল জ্বরে আক্রান্ত হয়ে তার ডান কান সম্পূর্ণ এবং বাম কান ৮০ ভাগ বধির হয়ে যায়। তিনি তার পরিবারের একমাত্র বধির। তিনি ও তার দুই বড় ভাই এরিক ও মার্ক সংস্কারকৃত ইহুদি পরিবারে বেড়ে ওঠেন। তার পরিবার পোলীয় ও রুশ ইহুদি বংশোদ্ভূত।
ম্যাটলিন বধিরদের জন্য নির্মিত কংগ্রেগেশন বিন শ্যালমে পড়াশোনা করেন এবং হিব্রু ধ্বনি শেখার পর তৌরাতের বাত মিৎজভাহ অংশ শিখতে সমর্থ হন। ম্যাটলিন আর্লিংটন হাইটসের জন হার্সি হাই স্কুলে ও পরে হারপার কলেজে পড়াশোনা করেন।
ফের্নান্দো পাচেকো ফ্লোরেস

ফের্নান্দো পাচেকো ফ্লোরেস (জন্ম: ১৮ মে ১৯৯২) হলেন একজন স্পেনীয় পেশাদার ফুটবলার, যিনি লা লিগায় আলাবেসের হয়ে একজন গোলরক্ষক হিসেবে খেলেন।
কার্লোস ভিগারায়

কার্লোস মার্তিন ভিগারায় (জন্ম: ৭ সেপ্টেম্বর ১৯৯৪) হলেন একজন স্পেনীয় পেশাদার ফুটবলার, যিনি লা লিগায় আলাবেসের হয়ে একজন রক্ষণভাগের খেলোয়াড় হিসেবে খেলেন।
রুবেন দুয়ার্তে

রুবেন দুয়ার্তে সানচেজ (জন্ম: ১৮ অক্টোবর ১৯৯৫) হলেন একজন স্পেনীয় পেশাদার ফুটবলার, যিনি লা লিগায় আলাবেসের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল-ব্যাক হলেও সেন্টার ব্যাক হিসেবেও খেলে থাকেন।
আন্তোনিও আদান

আন্তোনিও আদান গায়িদো (; জন্ম: ১৩ মে ১৯৮৭) হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদের হয়ে একজন গোলরক্ষক হিসেবে খেলেন।
তিনি হচ্ছেন রিয়াল মাদ্রিদের যুব পর্যায়ের একজন খেলোয়াড়, যেখানে তিনি একজন বদলি খেলোয়াড় হিসেবে খেলতেন। পরবর্তীতে তিনি ২০১৪ সালে, লা লিগার ক্লাব রিয়াল বেতিসে যোগদান করেন, যেখানে তিনি তার ক্যারিয়ারের অধিকাংশ সময় অতিবাহিত করেছেন।
স্পেনের বয়সভিত্তিক দলগুলোর হয়ে, আদান সর্বমোত ৩৯টি আন্তর্জাতিক ম্যাচ খেলেছেন।
রিয়াল মাদ্রিদ
বেতিস
আতলেতিকো মাদ্রিদ
স্পেন অনূর্ধ্ব-১৯
তমাস পার্তি

তমাস তেয়ে পার্তি (; জন্ম: ১৩ জুন ১৯৯৩; তমাস পার্তি নামে সুপরিচিত) হলেন একজন ঘানায়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ঘানা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।
২০১১–১২ মৌসুমে, ঘানায়ীয় ফুটবল ক্লাব ওদোমেতাহের যুব পর্যায়ের হয়ে খেলার মাধ্যমে পার্তি ফুটবল জগতে প্রবেশ করেছেন এবং পরবর্তীকালে আতলেতিকো মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, স্পেনীয় ক্লাব আতলেতিকো মাদ্রিদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতলেতিকো মাদ্রিদ বি-এর হয়ে দুই মৌসুমে ২৮ ম্যাচে ৩টি গোল করার পর আতলেতিকো মাদ্রিদে যোগদান করেছেন, এরপূর্বে তিনি রিয়াল ক্লাব দেপোর্তিভো মায়োর্কমায়োর্কা এবং আলমেরিয়ার হয়ে এক মৌসুম করে ধারে খেলেছেন। আতলেতিকো মাদ্রিদের হয়ে তার প্রথম মৌসুমে তিনি দিয়েগো সিমেওনের অধীনে ২০১৫–১৬ উয়েফা চ্যাম্পিয়নস লিগের রানার-আপ হয়েছেন। ২০২০–২১ মৌসুমে, তিনি প্রায় ৫০ মিলিয়ন ইউরোর বিনিময়ে আতলেতিকো মাদ্রিদ হতে ইংরেজ ক্লাব আর্সেনালে যোগদান করেছেন।
২০১৬ সালে, পার্তি ঘানার হয়ে আন্তর্জাতিক পর্যায়ে অভিষেক করেছেন; ঘানার জার্সি গায়ে তিনি এপর্যন্ত ৩২ ম্যাচে ১০টি গোল করেছেন। তিনি ঘানার হয়ে এপর্যন্ত ২টি আফ্রিকা কাপ অব নেশন্সে (২০১৭ এবং ২০১৯) অংশগ্রহণ করেছেন, যার মধ্যে ২০১৭ সালে আভরাম গ্রান্টের অধীনে আফ্রিকা কাপ অব নেশন্সের চতুর্থ স্থান অধিকার করেছেন।
ব্যক্তিগতভাবে, পার্তি বেশ কিছু পুরস্কার জয়লাভ করেছেন, যার মধ্যে ২০১৮ সালে এসডব্লিউএজি বর্ষসেরা ক্রীড়াবিদের পুরস্কার এবং টানা দুই বছর ঘানার বর্ষসেরা খেলোয়াড়ের পুরস্কারের অন্যতম। দলগতভাবে, পার্তি এপর্যন্ত ৩টি শিরোপা জয়লাভ করেছেন, যার সবগুলো আতলেতিকো মাদ্রিদের হয়ে জয়লাভ করেছেন।
তমাস তেয়ে পার্তি ১৯৯৩ সালের ১৩ই জুন তারিখে ঘানার ক্রোবো ওদুমাসেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্কোস ইয়োরেন্তে

মার্কোস ইয়োরেন্তে মোরেনো (; জন্ম: ৩০ জানুয়ারি ১৯৯৫) হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদের হয়ে একজন মধ্যমাঠের খেলোয়াড় হিসেবে খেলেন।
আইওয়ার্ক

আইওয়ার্ক () অ্যাপলের ম্যাক ওএস ও আইওএস অপারেটিং সিস্টেমের জন্যে তাদের নিজস্ব অফিস স্যুট। এটি আইক্লাউড ওয়েবসাইটের জন্যে ক্রস প্ল্যাটফরমেও এভেইলএবল।
এর মধ্যে কিনোট, প্রেজেন্টেশন প্রোগ্রাম; ওয়ার্ড প্রসেসিং ও ডেস্কটপ পাবলিশিং অ্যাপলিকেশন পেজেস; এবং স্প্রেডশিট অ্যাপলিকেশন নাম্বারস থাকে।
আইক্লাউড

আইক্লাউড () অক্টোবর ২১, ২০১১ সালে মুক্তিপ্রাপ্ত অ্যাপলের একটি ক্লাউড স্টোরেজ ও ক্লাউড কম্পিউটিং সেবা।, এ সেবার ৭৮২ মিলিয়ন ব্যবহারকারী রয়েছে। 
এই সেবাটি এর ব্যবহারকারীকে দূরবর্তী কোন সার্ভারে ডাটা, যেমন— ডকুমেন্ট, ফটো, এবং মিউজিক সংরক্ষণ করার সুবিধা দিয়ে থাকে, যাতে তা পরবর্তীতে আইওএস, ম্যাক ওএস অথবা মাইক্রোসফট উইন্ডোজ চালিত যন্ত্রে ডাউনলোড করা যায়। একই সাথে যন্ত্রগুলো হারিয়ে গেলে বা চুরি হয়ে গেলে এর মাধ্যমে নিয়ন্ত্রণ করা যায়।
পশ্চিমবঙ্গের জাতীয় গুরুত্বপূর্ণ সৌধের তালিকা

এটি ভারতীয় রাজ্য পশ্চিমবঙ্গের জাতীয় গুরুত্বপূর্ণ সৌধের একটি তালিকা যা আনুষ্ঠানিকভাবে প্রত্নতাত্ত্বিক জরিপের ওয়েবসাইটের মাধ্যমে স্বীকৃত এবং উপলব্ধ।
স্টিভেন ফ্রাই

স্টিভেন ফ্রাই হলেন একজন ইংরেজ অভিনেতা, কৌতুকাভিনেতা, লেখক, উপস্থাপক, ও সমাজকর্মী। তিনি ও হিউ লরি যৌথভাবে ফ্রাই ও লরি যুগল হিসেবে "আ বিট অব ফ্রাই অ্যান্ড লরি" এবং "জিভেস অ্যান্ড উস্টার" অনুষ্ঠান পরিবেশনা করেন।
ফ্রাই ওয়াইল্ড চলচ্চিত্রে অভিনয় করে একটি গোল্ডেন গ্লোব পুরস্কারের মনোনয়ন লাভ করেন। এছাড়া তার অন্যান্য উল্লেখযোগ্য ভূমিকা হল বিবিসি টেলিভিশনের ধারাবাহিক "ব্ল্যাকেডার"-এ মেলচেট, "কিংডম" ধারাবাহিক, "বোনস" ধারাবাহিকে ডক্টর গর্ডন ওয়াইট এবং "ভি ফর ভেন্ডেট্টা" চলচ্চিত্রে গর্ডন ডিয়েট্রিচ। তিনি কয়েকটি প্রামাণ্যচিত্র ধারাবাহিক রচনা ও উপস্থাপন করেছেন, তন্মধ্যে রয়েছে এমি পুরস্কার বিজয়ী "স্টিভেন ফ্রাই দ্য সিক্রেট লাইফ অব দ্য ম্যানিক ডিপ্রেসিভ" এবং ভ্রমণ ধারাবাহিক "স্টিভেন ফ্রাই ইন আমেরিকা"। তিনি ২০০৩ থেকে ২০১৬ সাল পর্যন্ত বিবিসি টেলিভিশনের কুইজ শো "কিউআই"-এর সঞ্চালক ছিলেন।
ফ্রাই ১৯৫৭ সালের ২৪শে আগস্ট লন্ডনের হ্যাম্পস্টিডে জন্মগ্রহণ করেন। তার পিতা অ্যালান জন ফ্রাই একজন ব্রিটিশ চিকিৎসক ও উদ্ভাবক এবং মাতা ম্যারিঅ্যান ইভ ফ্রাই (প্রদত্ত নাম: নিউম্যান)। তার পিতা ইংরেজ এবং তার দাদা-দাদী কেন্ট ও চেশায়ারে জন্মগ্রহণ করেছিলেন। ফ্রাই পরিবার মূলত ডোরসেট, শিলিংস্টোন ও ব্ল্যান্ডফোর্ডে বসবাস করত। ১৮০০-এর দশকের শুরুতে স্যামুয়েল ফ্রাই (জেমস ফ্রাইয়ের দ্বিতীয় সন্তান) সারিতে বসবাস শুরু করেন এবং তার উত্তরসূরিরা মিডলসেক্সে বসবাস করতেন।
ফ্রাইয়ের মাতা ইহুদি ধর্মাবলম্বী, তবে তিনি ধর্মীয় বিধি-নিষেধ পালনকারী পরিবারে বেড়ে ওঠেন নি। ফ্রাইয়ের নানা-নানী মার্টিন ও রোজা নিউমান হাঙ্গেরীয় ইহুদি ছিলেন, যারা সুরানি (বর্তমান স্লোভাকিয়া) থেকে ১৯২৭ সালে ব্রিটেন আসেন। রোজা নিউমানের পিতামাতা ভিয়েনায় বসবাস করতেন। তাদের লাটভিয়ার রিগায় একটি কনসেনট্রেশন ক্যাম্পে পাঠানো হয়েছিল। সেখানে নাৎসিরা তাদের হত্যা করে। ফ্রাইয়ের মায়ের অন্যান্য আত্মীয়-স্বজনদের অউচউইৎজ ও স্টুথফে পাঠানো হয়েছিল এবং তিনি আর কখনো তাদের সাক্ষাৎ পান নি।
অ্যান আর্চার

অ্যান আর্চার (; জন্ম: ২৪ আগস্ট ১৯৪৭) হলেন একজন মার্কিন অভিনেত্রী। তিনি "ফ্যাটাল অ্যাট্রাকশন" (১৯৮৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল "প্যারাডাইজ অ্যালি" (১৯৭৮), "প্যাট্রিয়ট গেমস" (১৯৯২), "শর্ট কাটস" (১৯৯৩), "ক্লেয়ার অ্যান্ড প্রেজেন্ট ডেঞ্জার" (১৯৯৪) এবং "লুলাবাই" (২০১৪)। তিনি ২০০১ সালে ওয়েস্ট এন্ড থিয়েটারে "দ্য গ্র্যাজুয়েট" নাটকে মিসেস রবিনসন চরিত্রে এবং ২০১৪ সালে এডিনবারা ফেস্টিভ্যাল ফ্রিঞ্জে "দ্য ট্রায়াল অব জেন ফন্ডা" নাটকে নাম ভূমিকায় অভিনয় করেন।
আর্চার ১৯৪৭ সালের ২৪শে আগস্ট ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা জন আর্চার ছিলেন একজন অভিনেতা এবং মাতা মার্জরি লর্ড ছিলেন অভিনেত্রী। তার যখন চার বছর বয়স, তখন তার পিতামাতার বিবাহবিচ্ছেদ হয়। তিনি ও তার ভাই তার নানা-নানীর কাছে বেড়ে ওঠেন। তার নানী তার অনুপ্রেরণা ছিলেন। তার পিতার দ্বিতীয় বিবাহে তার দুই সৎ ভাইবোন রয়েছে।
আর্চারের প্রথম টেলিভিশন কর্ম ছিল ১৯৭০ সালের ধারাবাহিক "মেন অ্যাট ল"। তিনি ১৯৭১ সালে মিস গোল্ডেন গ্লোব উপাধি লাভ করেন। তার প্রথম চলচ্চিত্র ছিল "দ্য হঙ্কার্স" (১৯৭২)। পরবর্তীতে তিনি "লাইফগার্ড" (১৯৭৬) ও "প্যারাডাইজ অ্যালি" (১৯৭৮) চলচ্চিত্রে অভিনয় করেন। "ফ্যাটাল অ্যাট্রাকশন" (১৯৮৭) চলচ্চিত্রে বেথ গ্যালগার চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। কিন্তু তিনি অলিম্পিয়া ডুকাকিসের কাছে পরাজিত হন। ১৯৯০-এর দশকে তিনি "প্যাট্রিয়ট গেমস" (১৯৯২), "শর্ট কাটস" (১৯৯৩), "ক্লেয়ার অ্যান্ড প্রেজেন্ট ডেঞ্জার" (১৯৯৪), "ইনডিসক্রেশন অব অ্যান আমেরিকান ওয়াইফ" (১৯৯৮) চলচ্চিত্রে কাজ করেন।
ত্রিপুরার ইতিহাস

ত্রিপুরা রাজ্য দীর্ঘ ইতিহাস আছে। ১৪ তম শতাব্দী থেকে ১৫ তম শতাব্দীতে ত্রিপুরা রাজ্য উত্তর ও পশ্চিমে ব্রহ্মপুত্র নদ ও দক্ষিণে বঙ্গোপসাগর পর্যন্ত বিস্তৃত ছিল, এছাড়াও সেই সময়ে ত্রিপুরা রাজ্যের মধ্যে পূর্বাঞ্চলীয় বঙ্গের এবং বার্মার কিছু অঞ্চল অন্তর্ভুক্ত ছিল।
ত্রিপুরা রাজ্যের শেষ শাসক ছিলেন কিরিত বিক্রম কিশোর মানিকয়া বাহাদুর দেবাবর্মা যিনি ১৯৪৭ থেকে ১৯৪৯ সালের মধ্যে আগরতলা শাসন করেছিলেন, যাঁকে ১৯৪৯ সালের ৯ সেপ্টেম্বর রাজ্যের সঙ্গে ভারতে একত্রিত করা হয় এবং ১৫ অক্টোবর, ১৯৪৯ সালে ত্রিপুরা রাজ্যের প্রশাসনকে অধিগ্রহণ করা হয়। 
ত্রিপুরার রাজ্যের উৎপত্তি ও রাজাদের ইতিহাস রাজমালায় লিখিত গল্পগুলিতে পাওয়া যায়, যা হিন্দু ঐতিহ্যবাহী ইতিহাস এবং ত্রিপুরা লোককাহিনী থেকে বিরত থাকে।
প্রাচীনকালের ৭ তম শতাব্দী থেকে ত্রিপুরার রাজারা উত্তর ত্রিপুরাতে কৈলাসহরের থেকে রাজ্য শাসন করত এবং তারা তাদের শিরোনাম হিসাবে "ফা" ব্যবহার করে। ককবরক ভাষায় "ফা" শব্দের অর্থ "পিতা" বা "প্রধান"।
ত্রিপুরা রাজ্যের রাজারা তাদের রাজ্যের নাম "মানিক্য" রাখেন এবং ১৪ তম শতাব্দীতে দক্ষিণ ত্রিপুরা গোমতি নদীর তীরে উদয়পুর (পূর্বে রাঙ্গামাটি) তাদের রাজধানী স্থানান্তর করে। এটি তাদের সবচেয়ে মহিমান্বিত সময় ছিল এবং তাদের ক্ষমতা এবং খ্যাতি মোগলদের দ্বারাও স্বীকৃত হয়, যারা উত্তর ভারতে তাদের সমসাময়িক ছিল।
আধুনিক যুগে মোগলরা রাজত্বের আধিপত্য শুরু করে এবং ব্রিটিশদের কাছে মোগলরা পরাজিত হবার পর ভারতে ব্রিটিশ শাসন শুরু হয় এবং ব্রিটিশ ভারত প্রতিষ্ঠিত হয়। ১৯৭১ সালে, ব্রিটিশ ভারত সরকারের তাদের প্রশাসনে মহারাজাকে সাহায্য করার জন্য একজন কর্মী নিযুক্ত করে। এই সময়ের মধ্যে রাজ্যের রাজধানীটি ১৯ শতকের প্রথম দিকে পশ্চিম ত্রিপুরা রাজ্যের আগরতলাতে স্থানান্তরিত হয়।
ভারত স্বাধীন হওয়ার পর, ত্রিপুরা রাজ্যের রাজকীয় সাম্রাজ্য ১৯৪৯ সালে ভারত সরকারের সাথে যুক্ত হয়ে যায়। ত্রিপুরা ১ জুলাই, ১৯৬৩ সালে কেন্দ্রসাশিত অঞ্চল হয়ে ওঠে এবং ১ জানুয়ারি, ১৯৭২ সালে পূর্ণাঙ্গ রাজ্যের স্বীকৃতি লাভ করে।
হুমায়ূন কবীর ঢালী

হুমায়ূন কবীর ঢালী বাংলাদেশের একজন শিশুসাহিত্যিক। তিনি শিশুসাহিত্যিক হিসেবে নিজ দেশ বাংলাদেশ ছাড়াও বহির্বিশ্বেও বেশ পরিচিত।
হুমায়ূন কবীর ঢালী নারায়ণগঞ্জের গোদনাইলে জন্মগ্রহণ করেন (সার্টিফিকেটে জন্মতারিখ ০১ এপ্রিল ১৯৬৬)। তার পৈতৃক নিবাস চাঁদপুর জেলার সিকিরচর গ্রামে। তিনি কলেজ জীবন থেকে লেখালেখি শুরু করেছেন। তখন তিনি বিভিন্ন ম্যাগাজিনে লেখালেখি করতেন। মূলত তিনি প্রথমে লেখালেখি শুরু করেন প্রেমের উপন্যাস নিয়ে। পরবর্তীতে শিশুসাহিত্যের দিকে ঝুঁকে পড়েন। এতে দেশে এবং বিদেশে বেশ জনপ্রিয়তা অর্জন করেছেন। আর বর্তমানে শিশুসাহিত্য নিয়েই লেখালেখি করেন। তার লেখা শিশুসাহিত্য বিদেশের অনেক দেশের পাঠ্যসূচিতে অন্তর্ভুক্ত হয়েছে। গ্রিসের স্কুল পাঠ্যসূচিতে তার লেখা "A Cowboy And A Magic Mango Tree" শিশুতোষ লেখাটি অন্তর্ভুক্ত হয়েছে। এছাড়াও ভারতের পশ্চিমবঙ্গ ও ত্রিপুরা থেকে ভারতের ওড়িয়া ভাষায় তার বই প্রকাশিত হয়েছে। তিনি আমাদের পাঠাগারের প্রতিষ্ঠাতা এবং বাংলাদেশ শিশুসাহিত্যিক ফোরামের প্রতিষ্ঠাতা সভাপতি 
তিনি এই পর্যন্ত প্রায় নব্বইটির মতো বই লিখেছেন। এরমধ্যে উল্লেখযোগ্য হলো:
শিশুসাহিত্য লেখার জন্য তিনি এই পর্যন্ত অনেক পুরস্কার বা সম্মাননা অর্জন করেছেন। তার মধ্যে উল্লেখযোগ্য হলো।
পল মুনি

পল মুনি (, জন্ম: ফ্রেডেরিখ মেশিলেম মেইয়ার ভেইসেনফ্রেউন্ড; ২২ সেপ্টেম্বর ১৮৯৫ – ২৫ আগস্ট ১৯৬৭) ছিলেন একজন মার্কিন মঞ্চ ও চলচ্চিত্র অভিনেতা। তিনি পাঁচটি একাডেমি পুরস্কারের মনোনয়ন লাভ করেন এবং শ্রেষ্ঠ অভিনেতা বিভাগে একটি পুরস্কার জয়লাভ করেন।
শিকাগোতে বেড়ে ওঠা মুনি ইদ্দিশ থিয়েটারে অভিনয় জীবন শুরু করেন। ১৯৩০-এর দশকে তাকে ওয়ার্নার ব্রসের অন্যতম সম্মানিত অভিনেতা বলে গণ্য করা হত এবং তাকে যে কোন চরিত্রে অভিনয়ের করার সুযোগ দেওয়া হত। তার অভিনয় দক্ষতা তার অত্যধিক প্রস্তুতির অংশবিশেষ এবং তিনি প্রায়শই তার অভিনীত চরিত্রের মূল চরিত্রের বৈশিষ্ট ও আচরণ নিয়ে পড়াশোনা করতেন। তাকে সাধারণত ক্ষমতাধর চরিত্রে অভিনয় করতে দেখা যেত, যেমন "স্কারফেস" (১৯৩২)-এর মুখ্য চরিত্র। এছাড়া তিনি রুপসজ্জার ব্যাপারে উচ্চ দক্ষতাসম্পন্ন ছিলেন, যা তিনি তার অভিনয়শিল্পী পিতামাতা কাছ থেকে এবং ইদ্দিশ থিয়েটারে প্রারম্ভিক মঞ্চ কর্মের সময় শিখেছিলেন। ১২ বছর বয়সে তিনি মঞ্চে ৮০ বছর বয়সী বৃদ্ধের চরিত্রে অভিনয় করেন এবং "সেভেন ফেসেস" চলচ্চিত্রে তিনি সাতটি ভিন্ন চরিত্রে অভিনয় করেন।
তিনি ২২টি চলচ্চিত্রে অভিনয় করেছেন এবং দ্য স্টোরি অব লুই পাস্তুর ছবিতে অভিনয়ের জন্য শ্রেষ্ঠ অভিনেতা বিভাগে অস্কার লাভ করেন। এছাড়া তিনি "দ্য ভ্যালিয়েন্ট" (১৯২৯), "আই অ্যাম আ ফিউজিটিভ ফ্রম আ চেইন গ্যাং" (১৯৩৩), "ব্ল্যাক ফিউরি" (১৯৩৫), "দ্য লাইফ অব এমিল জোলা" (১৯৩৭) চলচ্চিত্রে অভিনয়ের জন্য আরও চারটি একাডেমি পুরস্কারে মনোনীত হন। তিনি বহুসংখ্যক ব্রডওয়ে মঞ্চনাটকে অভিনয় করেন এবং ১৯৫৫ সালের "ইনহেরিট দ্য উইন্ড"-এ অভিনয় করে মঞ্চনাটকে শ্রেষ্ঠ অভিনেতা বিভাগে টনি পুরস্কার অর্জন করেন।
পল মুনি ১৮৯৫ সালের ২২ সেপ্টেম্বর অস্ট্রো-হাঙ্গেরীয় সাম্রাজ্যের গালিসিয়া লেমবের্গ প্রদেশে এক ইহুদি পরিবারে জন্মগ্রহণ করেন। তার হিব্রু নাম মেশিলেম, তাকে ফ্রেডেরিখ মেইয়ার ভেইসেনফ্রেউন্ড নামেও ডাকা হত। তার পিতা ফিলিপ ভেইসেনফ্রেউন্ড ও মাতা সালি ভেইসেনফ্রেউন্ড। তারা দুজনেই অভিনয়শিল্পী ছিলেন। মুনির মাতৃভাষা ইদ্দিশ। সাত বছর বয়সে তিনি স্বপরিবারে মার্কিন যুক্তরাষ্ট্রে চলে যান এবং শিকাগো শহরে বসবাস শুরু করেন।
বাল্যকালে তিনি মুনি (Moony) নামে পরিচিত ছিলেন। তিনি তার পিতামাতার সাথে শিকাগোর ইদ্দিশ থিয়েটারে অভিনয় জীবন শুরু করেন। কৌশরে তিনি রুপসজ্জার কৌশল আয়ত্ত্ব করেন, যার ফলে তিনি অনেক বয়স্ক চরিত্রেও অভিনয় করতে সক্ষম ছিলেন। চলচ্চিত্র ইতিহাসবেত্তা রবার্ট অসবর্ন উল্লেখ করেন মুনির রুপসজ্জার দক্ষতা তার যে কোন চরিত্রের জন্যই খুবই সৃজনশীল ছিল। ১২ বছর বয়সে তার প্রথম মঞ্চ অভিনয়ে তিনি ৮০ বছর বয়সী ব্যক্তির চরিত্রে অভিনয় করেন।
দ্য স্টোরি অব লুই পাস্তুর

দ্য স্টোরি অব লুই পাস্তুর () হল উইলিয়াম ডিটার্লে পরিচালিত ১৯৩৬ সালের মার্কিন সাদাকালো জীবনীমূলক চলচ্চিত্র। ওয়ার্নার ব্রসের ব্যানারে ছবিটি প্রযোজনা করেন হেনরি ব্ল্যাঙ্ক এবং চিত্রনাট্য রচনা করেন পিয়ের কলিংস ও শেরিডান গিবনি। এতে নাম ভূমিকায় অভিনয় করেন পল মুনি এবং অন্যান্য ভূমিকায় ছিলেন জোসেফিন হাচিনসন, আনিতা লুই ও ডোনাল্ড উডস।
চলচ্চিত্রটি ১৯৩৬ সালের ২২শে ফেব্রুয়ারি মুক্তি পায়। মুনি তার কাজের জন্য শ্রেষ্ঠ অভিনেতা বিভাগে একাডেমি পুরস্কার এবং কলিংস ও গিবনি শ্রেষ্ঠ চিত্রনাট্য ও কাহিনীর পুরস্কার লাভ করেন। চলচ্চিত্রটি শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে। এছাড়া মুনি ১৯৩৬ সালে ভেনিস চলচ্চিত্র উৎসব হতে শ্রেষ্ঠ অভিনেতা বিভাগে ভল্পি কাপ অর্জন করেন।
পর্যালোচনাভিত্তিক ওয়েবসাইট রটেন টম্যাটোসে ৬টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ১০০%।
বরেন্দ্রী উপভাষা

বরেন্দ্রী উপভাষা বা বরেন্দ্রী বাংলা হচ্ছে বাংলাদেশ এবং ভারতের পদ্মা ও মহানন্দা উপত্যকা অঞ্চল জুড়ে বসবাসকারী বাঙালিদের ব্যবহৃত বাংলা ভাষার একটি উপভাষা। এই উপভাষার একটি বিশেষ সুর আছে। যার কারণে উপভাষাটি সমগ্র বঙ্গে বেশ জনপ্রিয়। ঐতিহ্যবাহী গম্ভীরা গানে এই উপভাষা ব্যবহার হয়।
এই উপভাষায় বিশেষ এক ধরনের সুর আছে। যার কারণে এটি শুনতে বেশ মিষ্টি লাগে। তাছাড়া বরেন্দ্রী বাংলায় প্রমিত বাংলার মতো স(s) এবং শ(sh) এই দুটি বর্ণের সুরক্ষিত উচ্চারণ হয় না।
"আজকে নদীতে অনেক পানি বেড়েছে আর খুব স্রোতও আছে"
= আজকে লদ্দীতে ম্যালায় পানি বাইড়্যাছে আর খুব সোঁতও আছে।
"তুমি কোথায় যাচ্ছো?"
= তুমি কোথি/কুন্ঠে যাইচ্ছো?
"আমি বাড়িতে গেলাম কাল আবার আসবো"
= আমি/হামি বাড়িতে গেনু কাল ফের আসবো।
চাকদহ বিধানসভা কেন্দ্র

চাকদহ (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং চাকদহ বিধানসভা কেন্দ্রটি চাকদহ পৌরসভা, চান্দুরিয়া-১, দুবরা, ঘেটুগাছি, রাউতারি, শিলিন্দা-১, শিলিন্দা-২, তাতলা-১ এবং তাতলা-২ গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
চাকদহ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। এই কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের নরেশ চন্দ্র চাকি তার নিকটবর্তী প্রতিদ্বন্দ্বী সিপিআই (এম) -এর বিশ্বনাথ গুপ্তকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) -এর মলয় কুমার সামন্ত চাকদহ কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের নরেশ চন্দ্র চাকিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সত্যসাধন চক্রবর্তী তার নিকটতম প্রতিদ্বন্দ্বী কংগ্রেসের গৌরিশংকর দত্ত, সুকুমার সরকার ও সুকুমার রায়কে পরাজিত করেন। ১৯৮৭ এবং ১৯৮২ সালে সিপিআই (এম) -এর সুভাষ বসু কংগ্রেসের শান্তনু ভৌমিক এবং নরেন্দ্রনাথ সরকার উভয়কেই পরাজিত করেন। ১৯৭৭ সালে নির্দলের বিনয় কুমার বিশ্বাস কংগ্রেসের শরদিন্দু বিশ্বাসকে পরাজিত করেন।
কংগ্রেসের হরিদাস মিত্র ১৯৭২ সালে জয়ী হন। সিপিআই (এম) -এর সুভাষ চন্দ্র বসু ১৯৭১ সালে জয়ী হন। বাংলা কংগ্রেসের সুবল চন্দ্র মণ্ডল ১৯৬৯ সালে জয়ী হন। বাংলা কংগ্রেসের এইচ. মিত্র ১৯৬৭ সালে জয়ী হন। কংগ্রেসের শান্তি দাস ১৯৬২ সালে জয়ী হন। ১৯৫৭ সালে পিএসপি-র সুরেশ চন্দ্র ব্যানার্জী জয়ী হন। ১৯৫১ সালে চাকদহ কেন্দ্রটি ছিল না।
দ্য লাইফ অব এমিল জোলা

দ্য লাইফ অব এমিল জোলা () হল উইলিয়াম ডিটার্লে পরিচালিত ১৯৩৭ সালের মার্কিন জীবনীমূলক চলচ্চিত্র। ফরাসি লেখক এমিল জোলার জীবনী অবলম্বনে নির্মিত ছবিটিতে নাম ভূমিকায় অভিনয় করেন পল মুনি।
লস অ্যাঞ্জেলেস ক্যার্থাই সার্কেল থিয়েটার চলচ্চিত্রটির উদ্বোধনী প্রদর্শনীর পর চলচ্চিত্রটি সমালোচনামূলক ও বাণিজ্যিকভাবে সফল হয়। এটি দ্বিতীয় জীবনীমূলক চলচ্চিত্র হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং আরও দুটি পুরস্কারসহ মোট ১০টি বিভাগে মনোনয়ন লাভ করে। ২০০০ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
আই অ্যাম আ ফিউজিটিভ ফ্রম আ চেইন গ্যাং

আই অ্যাম আ ফিউজিটিভ ফ্রম আ চেইন গ্যাং () হল মারভিন লেরয় পরিচালিত ১৯৩২ সালের মার্কিন অপরাধ-নাট্য চলচ্চিত্র। ট্রু ডিটেকটিভ সাময়িকীতে ধারাবাহিকভাবে প্রকাশিত রবার্ট এলিয়ট বার্নসের আত্মজীবনীমূলক আই অ্যাম আ ফিউজিটিভ ফ্রম আ জর্জিয়া চেইন গ্যাং অবলম্বনে ছবিটির চিত্রনাট্য রচনা করেছেন হাওয়ার্ড জে. গ্রিন ও ব্রাউন হোমস। এতে প্রধান চরিত্রে অভিনয় করেন পল মুনি।
চলচ্চিত্রটি ১৯৩২ সালের ১০ নভেম্বর মুক্তি পায়। ছবিটি ইতিবাচক সমালোচনা অর্জন করে এবং তিনটি একাডেমি পুরস্কারের মনোনয়ন লাভ করে। ১৯৯১ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
উবাং ভাষা

উবাং হল নাইজেরিয়ার একটি বেন্ডি ভাষা। এই ভাষাটি নারী এবং পুরুষের জন্যে ভাষাগত পার্থক্যের কারণে পরিচিত।
এই ভাষার পার্থক্য ব্রিটিশ এবং অ্যামেরিকান ইংরেজির চেয়েও বেশি ভিন্ন। তবে নারী-পুরুষ উভয়েই এসব ভিন্ন ভিন্ন শব্দগুলো বুঝতে পারে। কারণ, সন্তানরা ছোটবেলা মায়ের কাছেই থাকেন। ফলে মেয়েদের ব্যবহৃত শব্দগুলোই তারাও ব্যবহার করে। কিংবা এগুলো শিখে ফেলে। কিন্তু ১০ বছর পূর্ণ হওয়ার পর থেকে ছেলেরা ছেলেদের ভাষা শেখে। কোনো ছেলে সঠিক বয়স থেকে পুরুষদের ভাষা ব্যবহার না করতে থাকলে তাকে "অস্বাভাবিক" বলে ধরে নেয়া হয়।
উবাং গোত্রের লোকেরা তাদের ভাষা বৈচিত্র্য নিয়ে গর্ব বোধ করে। এবং একে তারা নিজেদের অনন্য বৈশিষ্ট্যের পরিচায়ক জ্ঞান করে। এ ভাষাকে "ঈশ্বরের আশীর্বাদ" বলে গন্য করা হয়। নারী-পুরুষ উভয়ে উভয়ের ভাষা বুঝলেও তারা কেবল নিজেদের লিঙ্গ অনুযায়ী কথা বলে থাকে। এমনকি এটি পরিষ্কার নয় যে, তাদের ভাষায় কোন অংশটি নারী জন্য বা পুরুষের জন্য আলাদা করা হয়েছে। আবার অনেক বিষয়ের ক্ষেত্রে ঐতিহ্যগতভাবে নারী-পুরুষের ভিন্ন ভিন্ন ভূমিকার ভিত্তিতে শব্দগুলো তৈরি হয়েছে কিনা তাও জানা নেই। নৃতত্ত্ববিদ চি চি উন্দি, যিনি এই গোষ্ঠীকে নিয়ে অধ্যয়ন করছেন, বলেন: "এই জনগোষ্ঠী নারী-পুরুষের জন্যে সম্পূর্ণ ভিন্ন দুটি অভিধান ব্যবহার করছে।… তবে এমন অনেক শব্দই আছে যেগুলো সবাই একইভাবে ব্যবহার করে। অন্যগুলোর ব্যবহার নির্ভর করে লিঙ্গের ওপর। একই জিনিস বোঝায় এমন শব্দ দুটো পুরোপুরি ভিন্ন। উচ্চারণেও পার্থক্য আছে।"
কল্যাণী বিধানসভা কেন্দ্র

কল্যাণী (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে কল্যাণী বিধানসভা কেন্দ্রটি গঠিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ৯২ নং কল্যাণী (এসসি) বিধানসভা কেন্দ্রটি কল্যাণী পৌরসভা, গয়েশপুর পৌরসভা, এবং চান্দুরিয়া-২, কাঁচরাপাড়া, মদনপুর-১, মদনপুর-২, সগুণা, সারাতি এবং শিমুরালি গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
কল্যাণী (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত।
২০২১ সালের নির্বাচনে, তৃণমূল কংগ্রেসের অনিরুদ্ধ বিশ্বাস বিজেপির-এর অম্বিকা বিশ্বাসের কাছে পরাজিত হন।
২০১১ সালের নির্বাচনে, তৃণমূল কংগ্রেসের ডা. রমেন্দ্রনাথ বিশ্বাস তার নিকটতম প্রতিদ্বন্দ্বী সিপিআই (এম) -এর জ্যোৎস্না সিকদারকে পরাজিত করেন।
পাকিস্তানি টেস্ট ক্রিকেটারদের তালিকা

এটি পাকিস্তানি টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। পাকিস্তান ক্রিকেট দল ১৯৫২ সালে টেস্ট পরিবারভূক্ত হয়। ২৫ ফেব্রুয়ারি, ২০২১ তারিখ পর্যন্ত ২৪৩ জন ক্রিকেটার পাকিস্তান জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ২৫ ফেব্রুয়ারি, ২০২১ তারিখ অনুযায়ী সঠিক।
মন্তব্য:
মার্ভেল স্টুডিওজ

মার্ভেল স্টুডিওজ, এলএলসি (যা ১৯৯৩ থেকে ১৯৯৬ পর্যন্ত মূলত মার্ভেল ফিল্মস হিসেবে পরিচিত ছিল) হলো একটি মার্কিন চলচ্চিত্র স্টুডিও যা দ্য ওয়াল্ট ডিজনি কোম্পানির বিভাগ, ওয়াল্ট ডিজনি স্টুডিওস এর একটি অঙ্গপ্রতিষ্ঠান। মার্ভেল স্টুডিওজ মার্ভেল সিনেম্যাটিক ইউনিভার্স এর প্রযোজনার জন্য সুপরিচিত, যা বর্তমানে বিশ্বব্যাপী বক্স অফিসে $২১.৩৮ বিলিয়ন উপার্জন করার মাধ্যমে সর্বসময়ের সর্বোচ্চ-আয়কারী চলচ্চিত্র ফ্র্যাঞ্চাইজি হয়ে ওঠে।
মার্ভেল সিনেম্যাটিক ইউনিভার্স ছাড়াও, মার্ভেল স্টুডিওজ উত্তর আমেরিকার বক্স অফিস আয়ে $১ বিলিয়ন অতিক্রম করা অন্যান্য মার্ভেল চরিত্রের উপর নির্মিত চলচ্চিত্র ফ্র্যাঞ্চাইজির প্রযোজনার কাজেও জড়িত, যার মধ্যে রয়েছে এক্স-মেন এবং স্পাইডার-ম্যান এর বহুসংখ্যক চলচ্চিত্রের ফ্র্যাঞ্চাইজি। 
"স্পাইডার-ম্যান" ফ্র্যাঞ্চাইজিটি সনি পিকচার্স এর কাছে অনুমতিপ্রাপ্ত। ২০১২ সাল থেকে মার্ভেল স্টুডিওজ এর চলচ্চিত্রগুলি ওয়াল্ট ডিজনি স্টুডিওজ মোশন পিকচার্স দ্বারা প্রেক্ষাগৃহে পরিবেশিত হয়, যা পূর্বে ২০০৮ থেকে ২০১১ পর্যন্ত প্যারামাউন্ট পিকচার্স দ্বারা পরিবেশিত হয়েছিল। ইউনিভার্সাল পিকচার্স "দ্য ইনক্রেডিবল হাল্ক" চলচ্চিত্রটির পরিবেশনা করে এবং মার্ভেল স্টুডিওজ দ্বারা প্রযোজিত যেকোন ভবিষ্যৎ এর হাল্ক চলচ্চিত্রের পরিবেশনায় প্রথম প্রত্যাখ্যানের অধিকার আছে। অন্যদিকে, সনি পিকচার্স "" (২০১৭) এবং "" এর পরিবেশনা করে এবং মার্ভেল স্টুডিওজ এর সাথে সংযোজিত ভবিষ্যৎ এর যেকোন প্রযোজিত স্পাইডার-ম্যান চলচ্চিত্রের পরিবেশনা করবে। পূর্বে, ডিজনির ২০১৫-এর আগস্টে কোম্পানিগুলির পুনঃসংগঠিত হওয়া পর্যন্ত স্টুডিওটি মার্ভেল এন্টারটেইনমেন্ট এর একটি অঙ্গপ্রতিষ্ঠান ছিল।